stanford-oval/wikipedia huggingface dataset:
לוח ארץ ישראל

ערך זה עוסק בלוח שפרסם אברהם משה לונץ. אם התכוונתם ללוח המנהגים של הרב יחיאל מיכל טוקצינסקי, ראו .
כריכת מהדורת קובץ מאמרים מלוח ארץ ישראל, בהוצאת אריאל בשנת 1980
לוח ארץ ישראל הוא לוח שנה הבנוי בסגנון האלמנך שפורסם על ידי אברהם משה לונץ בסוף המאה ה-19
לונץ, בסיועו של פרץ סמולנסקין פרסם בווינה, ב-1882, את "ירושלים, שנתון לידיעת ארץ ישראל". על שנתון והוציא לאור במרוצת השנים 12 כרכים נוספים, שנדפסו בירושלים בבית הדפוס של לונץ עצמו. משנת 1895 ועד שנת 1915 הגדיל לונץ את היקף הפרסום והוסיף אלמנך בשם "לוח ארץ ישראל" שפורסם מדי שנה.
על כריכת הלוח הודפס כדלקמן:
נערך על ידי אברהם משה לונץ, ירושלים תרנ"ה-תרע"ה.
כן כלל לוח ארץ ישראל פרסומות כגון:
הלוח מכיל מידע רב-ערך על החיים בארץ בתחילת המאה ה-20, החל מתיאור נפשות פועלות וכלה במאמרים המכסים את חיי ביישוב היהודי ודיווח עיתונאי על חיי היום-יום.
לדוגמה, בשנת 1915 פרסם לונץ בלוח ארץ ישראל קול-קורא להציל את החלקה שזוהתה עם קברי הסנהדרין בירושלים: "טוב ונכון יהיה אם אחד מגדולי עשירי אחינו שבגולה יקנה על שמו את המערה הזאת ויקדישה בתור "הקדש" לעדת היהודים בירושלים ואפשר שבאחוזה הגדולה שבסביבה תוסד שכונה מיוחדת לאחינו, ואז נהיה בטוחים בטהרת המקום... והקונה והמייסד יעשו בזה הדבר הערך שתועלתו כפולה לגאולת עתיקות ארצנו הקדושה והרחבת יישוב עיר קדשנו...".
באותה תקופה פורסמו מספר לוחות בעלי תוכן דומה. הידוע שבהם, שידוע אף הוא בשם לוח לארץ ישראל, פורסם על ידי רבי יחיאל מיכל טוקצינסקי הידוע כחלוץ הוצאת הלוח היומי ההלכתי בארץ ישראל. הלוח כלל את ההלכות והמנהגים שנתגבשו בקהילות הפרושים תלמידי הגר"א בארץ ישראל. בלוח הובאו דעות של רבנים נוספים, וכן מידע מועיל על זמנים הלכתיים.
ראו גם

כפתור ופרח - על המצוות התלויות בארץ
לירי (נהר)

| --- | --- |
נוף בנהר הלירי
נוף בנהר הלירי
 מידע כללי
 אורך:  120 ק"מ
 ספיקה ממוצעת:  50 מ"ק לשנייה
 אגן ניקוז:  4,140 קמ"ר
 מוצא:  הר קמיצ'ולה
 גובה מוצא הנהר:  1,000 מטרים
 יובלים:  Giovenco, מלפה, Rapido, בפסקה זו רשומה אחת נוספת שטרם תורגמה 
 שפך:  גריליאנו
 מדינות באגן הניקוז:  איטליה איטליה
 אגן הניקוז של נהר לירי
 
מפל לירי ב-Isola del Liri
נהר הלירי (באיטלקית: Liri) הוא אחד הנהרות המרכזיים באיטליה. אורכו כ-120 ק"מ, מקורו בהר קמיצ'ולה הנמצא בהרי האפנינים ליד אברוצו וסופו בים הטירני, כולם במרכז איטליה.
במהלך הזרימה של הנהר נוצר מפל בקרבת העיר סורה, מפל לירי. המפל מגיע לאי קטן הנקרא Isola del Liri. המפל מתפצל לשני ענפים כשהגבוה מהשניים מגיע לגובה של 28 מטרים. זהו אחד המפלים הגבוהים באירופה.
סכר הלירי ידוע גם בשם "לירי גליאנו" עקב העובדה שהוא מקבל את מימיו לאגם ההיקוות משני נהרות: הלירי והגרי, הידוע גם כרפידו. אגן ההיקוות עולה בשטחו על 5,000 קמ"ר.
הנהר מוזכר במספר פיוטים ושירים, למשל ביצירותיהם של הורציוס וסיליוס, שמתארים אותו כנהר שקט, ובמקרה אחר תואר בידי התייר ג'ון אוסטייס כנהר רחב הזורם ויורד לאיטו לים הטירני.
מדד גליסון

מדד גליסון (Gleason Score) - מדד להערכת ממאירות סרטן הערמונית על פי מאפיינים היסטולוגיים. ערכי גליסון מאפיינים את מצב הרקמה התאית בסולם של 1 - 5. ערכים 1 - 2 מאפיינים רקמה בעלת רמת התמיינות גבוהה ולכן דומה לרקמה הבריאה, ערכים 4 - 5 מאפיינים רקמה בעלת רמת התמיינות נמוכה ולכן אופיינית לגברים בעלי צורה אגרסיבית של סרטן הערמונית, ערכים אלו מגבירים את החשד שהמחלה התפשטה אל מעבר לבלוטת הערמונית. מדד גליסון הוא סכום של שני הערכים השכיחים ביותר ברקמה לכן מדד גליסון נע 2 ל-10. לרוב המדד נכתב כשני מספרים כאשר הערך השכיח נכתב משמאל.
ערכי גליסון-
רמה 1: הרקמה הסרטנית דומה לרקמה נורמלית, בלוטות ההפרשה בערמונית קטנות ומקובצות בצברים.
רמה 2: בלוטות ההפרשה עדיין מקובצות אך הן גדולות יותר ומרוחקות יותר אחת מן השנייה.
רמה 3: ברקמה בלוטות אך התאים כהים יותר, חלק מן התאים עזבו את הבלוטות וחדרו לרקמת הסובבת.
רמה 4: ברקמה מעט בלוטות ניתנות לזיהוי, תאים רבים ברקמה הסובבת.
רמה 5: אין בלוטות מוגדרות, תאים מפוזרים ברקמה הסובבת.
לשם קביעת מדד גליסון יש לבצע ביופסיה בבלוטת הערמונית החשודה על ידי החדרת מחט לערמונית דרך פי הטבעת או לחלופין לבדוק ערמונית שלמה שהוצאה בניתוח (רדיקל פרוסטטקטומי). הדוגמאות מודבקות לזכוכית נושא, נצבעות בצביעה היסטוכימית (לרוב H&E) ונבחנות את באופן מיקרוסקופי על ידי רופא פתולוג.
חשיבותו הרפואית של ערך גליסון

סרטן הערמונית היא המחלה הסרטנית הנפוצה ביותר בגברים בעולם המערבי. בניגוד לסוגים אחרים של סרטן, מאופיין סרטן הערמונית בגידול איטי ולכן במקרים רבים אין טעם לטפל במחלה באופן האגרסיבי (לדוגמה כריתת בלוטת הערמונית). מדד גליסון הוא האחד הכלים הנמצאים בידי האונקולוג המטפל לקביעת הפרוגנוזה והטיפול.
מדד גליסון פותח על ידי ד"ר דונלד פ. גליסון - פתולוג בבית החולים לוותיקי צבא במיניאפוליס בשנות השישים של המאה ה-20.
לויקרבאד

| --- | --- |
סמל לויקרבאדסמל לויקרבאד
תצפית על לויקרבאד ממעבר גמי
תצפית על לויקרבאד ממעבר גמי
 מדינה:  שווייץ שווייץ
 קנטון:  ואלה ואלה
 מחוז:  לויק
 מושל:  Christian Grichting
 שטח:  67.23 קמ"ר
 גובה:  1,402 מטרים
 אוכלוסייה:  ‏
  ‑ בעיירה:  1,368 (31 בדצמבר 2018)
  ‑ צפיפות:  23 נפש לקמ"ר (2013)
 קואורדינטות:  46°23′00″N 7°38′00″E﻿ / ﻿46.383333°N 7.633333°E﻿ / 46.383333; 7.633333
 www.leukerbad.org
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לויקרבאד(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לויקרבאד(למפת ואלה רגילה) סיון מרטיני מונטה בריג-גליסלויקרבאד(למפת ואלה מוגדלת) סיון מרטיני מונטה בריג-גליסלויקרבאד  he tabBackground:;tabBorder:#aaa;defaultTab:0;
לויקרבאד (בגרמנית: Leukerbad, בצרפתית: Loèche-les-Bains) היא עיירת מרחצאות וסקי, השוכנת במחוז לויק (Leuk) של קנטון ואלה בדרום-מערב שווייץ. העיירה שוכנת על רכס האלפים הברניים בגובה של 1,400 מטר מעל פני הים ומתגוררים בה 1,411 תושבים. בזכות המעיינות החמים הרבים שלה ומרחצאות מהגדולים ביותר באירופה היא אחד מיעדי הנופש הפופולריים ביותר בשווייץ ויש בה בתי מלון ודירות נופש רבים מאד.
מעל העיירה נמצא מעבר ההרים גמי (Gemmi), שגובהו 2322 מ'. מהמאה החמישית לספירה שימש המעבר כדרך המחברת את קנטון ואלה עם קנטון ברן והאלפים הברניים. כיום ישנה מעלית גונדולה שעולה מהעיירה למעבר ההרים וזהו אזור טיולים ונופש פופולרי מאוד.
אזור טורנט (Torrent) שמדרום לעיירה משמש בחורף כאתר סקי, וכאזור לטיולים ופעילויות ספורט בקיץ. גובה אתר הסקי 2,610 מטר. שתי מעליות גונדולה מעלים את גולשי הסקי מהעמק, ובאתר קרון נוסף, רכבל כיסאות (6 מושבים) ושני טי-ברים. באתר 17 מסלולי סקי, באורך כולל של 50 ק"מ, ויש בו גם פארק שלג. עיקר האטרקטיביות של אתר הסקי היא בשילוב שלו עם המרחצאות החמים.
מרחצאות הוקמו במקום כבר בתקופה הרומית. כיום יש בלויקרבאד מרחצאות גדולים וחדישים. בלויקרבאד 65 מעיינות חמים מהם זורמים כל יום 3.9 מיליון ליטר מים מינרליים, בחום של 51 מעלות צלזיוס. זהו אתר הספא הגדול ביותר בהרי האלפים עם 30 מרחצאות.
אל העיירה ניתן להגיע ברכב או באוטובוס מתחנת הרכבת של לויק (Leuk).
לך איתה

| --- | --- |

 סינגל בביצוע אילנה רובינא
 מתוך האלבום שני הצדדים
 יצא לאור:  1971
 שפה:  עברית
 אורך:  3:57
 חברת תקליטים:  הד ארצי, פונודור
 כתיבה:  קובי רכט
 לחן:  קובי אשרת וקובי רכט
 עיבוד:  אלברט פיאמנטה
 גרסאות כיסוי:  קובי רכט ‏•‏‏ "נוער שוליים" ‏•‏‏ אריק סיני ‏•‏‏ אביבה אבידן ‏•‏‏ "עוזי נבון ומכרים" ‏•‏‏ דוד ד'אור ולירז צ'רכי ‏•‏‏ שירלי לילו ‏•‏‏ דודי לוי וכץ ‏•‏‏ אסף אמדורסקי ‏•‏‏ אדם ‏•‏‏ נינט טייב ‏•‏‏מיכל אמדורסקי ואמיר פרישר גוטמן (מחרוזת)
לך איתה הוא שיר בביצוע הזמרת הישראלית אילנה רובינא, שהתפרסם ב־1971. קובי רכט כתב את השיר, וקובי אשרת הלחין אותו בשיתוף עם רכט. השיר נכלל באלבומה של רובינא "שני הצדדים", שהתפרסם ב־1972. האלבום זכה להצלחה רבה, בעיקר הודות ללהיט "לך איתה", שהיה לאחד משיריה המוכרים ביותר של רובינא.
ב־1987 חידשה להקת "נוער שוליים" את השיר. גרסתם לשיר הצליחה והתפרסמה ומושמעת עד היום לצד הביצוע המקורי.
כתיבה

בשיר מתוארת תחושה קשה של זוגיות על סף פירוק, לאחר שאחד משני הצדדים, הגבר בסיפור, החליט לפרק אותה. הוא ממשיך הלאה ומוצא אהבה חדשה. דווקא האשה הנבגדת היא זו שמסייעת לו, דוחקת בו ללכת איתה. מצב יחסיהם כה קשה שהיא רוצה רק לסיים אותם ולהקל על שניהם. השיר טעון ברגש ועוסק ב"שחרור" נפשי.
הצלחה

"לך איתה" ערך את הופעת הבכורה שלו במצעד הפזמונים השבועי של הגל הקל ב־11 בינואר 1971. השיר זכה להצלחה גדולה והגיע בשיאו למקום הראשון, למשך שבועיים, החל מ־22 בפברואר 1971. בסך הכל צעד השיר במשך 11 שבועות עד 29 במרץ 1971, אז יצא מהמצעד‏.
השיר הגיע למקום הראשון גם במצעד הפזמונים העברי השבועי של גלי צה"ל למשך שלושה מצעדים רצופים.
במצעד הפזמונים העברי השנתי לשנת תשל"א של הגל הקל השיר דורג במקום השמיני, ובמצעד השנתי של גלי צה"ל הוא דורג במקום השלישי.
הצלחה > מיקומי שיא

|   ‏‏‏  מצעדים שבועיים (1971)> מדינה |   ‏‏‏  מצעדים שבועיים (1971)> מצעד |   ‏‏‏  מצעדים שבועיים (1971)> מיקום שיא |   ‏‏‏  מצעדים שבועיים (1971)>  |
| --- | --- | --- | --- |
|  ישראל | הגל הקל | 1 |  |
|  ישראל | גלי צה"ל | 1 |  |
|   ‏‏‏  מצעדים שנתיים (תשל"א)> מדינה |   ‏‏‏  מצעדים שנתיים (תשל"א)> מצעד |   ‏‏‏  מצעדים שנתיים (תשל"א)> מיקום שיא |   ‏‏‏  מצעדים שנתיים (תשל"א)>  |
| --- | --- | --- | --- |
|  ישראל | הגל הקל | 8 |  |
|  ישראל | גלי צה"ל | 3 |  |
גרסאות כיסוי

לשיר בוצעו גרסאות כיסוי רבות. ביצעו את השיר קובי רכט, אריק סיני, אסף אמדורסקי, שירלי לילו, דודי לוי, אדם, אביבה אבידן, נינט טייב בסדרה "השיר שלנו", "עוזי נבון ומכרים", דוד ד'אור ולירז צ'רכי ומיכל אמדורסקי ואמיר פרישר גוטמן.
| --- | --- |
 סינגל בביצוע נוער שוליים
 מתוך האלבום נוער שוליים
 יצא לאור:  1988
 סוגה:  גל חדש
 שפה:  עברית
 אורך:  5:32
 חברת תקליטים:  הד ארצי
 לחן:  קובי אשרת 
 עיבוד:  אלברט פיאמנטה 
 
גרסת הכיסוי המפורסמת ביותר היא של להקת "נוער שוליים", שכללה את החידוש לשיר באלבום הבכורה שלה שהתפרסם ב־1988. הגרסה זכתה להצלחה ומושמעת עד היום. בועז כהן תיאר את החידוש של הלהקה לשיר במילים "ביצוע נפלא".
איתמר זהר מ"הארץ" כתב שגרסת הלהקה הוסיפה לשיר "דרמה, שהייתה קיימת במילים אבל לא במוזיקה, וגם נקודת מבט גברית שלא הייתה כמובן לפני כן". זהר הוסיף ש"בתחנות הרדיו חזרו להשמיע ביתר שאת את הגרסה של אילנה רובינא לשיר "לך איתה", אחרי שהגרסה המחודשת של "נוער שוליים" שודרה בהן ללא הפסקה. עם זאת נדמה כי מאז הגרסה המקורית תמיד נשארה קצת לבד, מאחור, וכמוה גם הגרסה שהקליט רכט בעצמו לשיר שהלחין".
הערות שוליים

↑  האלבום "שני הצדדים", באתר סטריאו ומונו
1 2 3  נתוני היצירה, באתר אקו"ם, בדיקה אחרונה ב־20 בספטמבר 2023
1 2  "לך איתה" בביצוע קובי רכט, באתר יוטיוב
↑  "לך איתה" בביצוע "נוער שוליים", באתר יוטיוב
1 2  "לך איתה" בביצוע אריק סיני (בהופעה), באתר יוטיוב
1 2  "לך איתה" בביצוע אביבה אבידן, באתר יוטיוב
1 2  "לך איתה" בביצוע "עוזי נבון ומכרים", באתר יוטיוב
1 2  "לך איתה" בביצוע דוד ד'אור ולירז צ'רכי (בהופעה), באתר יוטיוב
1 2  "לך איתה" בביצוע שירלי לילו ("כוכב נולד" 2, 2004), באתר יוטיוב
1 2  "לך איתה" בביצוע דודי לוי וכץ (בהופעה), באתר יוטיוב
1 2  "לך איתה" בביצוע אסף אמדורסקי (בהופעה), באתר יוטיוב
1 2  "לך איתה" בביצוע אדם (בהופעה), באתר יוטיוב
1 2  "לך איתה" בביצוע נינט טייב בסדרה "השיר שלנו", באתר יוטיוב
1 2  "לך איתה" בביצוע מיכל אמדורסקי ואמיר פרישר גוטמן (בתוך מחרוזת), באתר יוטיוב
↑  רן בוקר, הזמרת והשחקנית אילנה רובינא הלכה לעולמה בגיל 86, באתר ynet, 18 באוקטובר 2020
1 2   איתמר זהר, השיר שהכיר את אילנה רובינא לקהל שלא שמע אותה לפני כן, באתר הארץ, 18 באוקטובר 2020
↑  לך איתה, באתר הספרייה הלאומית
↑  השיר בהופעת בכורה במצעד הגל הקל, באתר פזמונט, בדיקה אחרונה ב־20 בספטמבר 2023
1 2  מיקום שיא במצעד השבועי של הגל הקל (1), באתר פזמונט, בדיקה אחרונה ב־20 בספטמבר 2023
↑  השיר יוצא ממצעד הגל הקל, באתר פזמונט, בדיקה אחרונה ב־20 בספטמבר 2023
1 2  מיקום שיא במצעד השבועי של גלי צה"ל (1), באתר פזמונט, בדיקה אחרונה ב־27 בספטמבר 2023
1 2  המצעד השנתי לשנת תשל"א של הגל הקל, באתר פזמונט, בדיקה אחרונה ב־20 בספטמבר 2023
↑  עידן חגואל, נוער שוליים: הסיפור האמיתי, באתר הארץ, 23 בדצמבר 2011
↑  בועז כהן, נוער שוליים, סיבוב שני "חדשות" 1 בפברואר 1990, באתר הספרייה הלאומית
לינדה ג'ונסון

| --- | --- |

 לידה:  14 באוקטובר 1953 (בת 70) לונג איילנד, ארצות הברית 
 מידע כללי
 מדינה:  ארצות הברית 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר לנשים (2008) היכל התהילה של הפוקר (2011)
 הישגים
 שיאים אישיים:  צמיד אליפות העולם בפוקר
 
לינדה ג'ונסון (באנגלית: Linda Johnson; נולדה ב-14 באוקטובר 1953) היא שחקנית פוקר, עיתונאית ויועצת אמריקאית. ג'ונסון זכתה בצמיד אליפות העולם בפוקר, ובשנת 2011 נבחרה להיכל התהילה של הפוקר. מוכרת כ-The First Lady of Poker.
ביוגרפיה

ג'ונסון נולדה בלונג איילנד. היא עבדה בשירות הדואר של ארצות הברית והייתה נוהגת לבקר בלאס וגאס על מנת לשחק בלאק ג'ק. אביה הציע לה ללמוד לשחק פוקר, בשביל שהיא לא תשחק נגד בית הקזינו אלא נגד אנשים.
ב-1993 רכשה את מגזין הפוקר CardPlayer והייתה הבעלים במשך שמונה שנים, עד שמכרה את המגזין והמשיכה לעבודה בו ככתבת.
ג'ונסון אחת ממקימות ארגון מנהלי טורנירי הפוקר (TDA), והקימה יחד עם חברים נוספים את PokerGives.org, מוסד ללא כוונת רווח המעודד שחקני פוקר לתרום חלקים מזכיותיהם.
ב-2011 הייתה לאישה השנייה אשר נבחרה להיכל התהילה של הפוקר. היא מוכרת כ-The First Lady of Poker, כינוי אשר קרא לה לראשונה מייק סקסטון בעקבות מעורבותה רבת השנים במשחק הפוקר, ובמיוחד בסבב הפוקר העולמי, אשר הייתה אחת ממקימיו.
ביוגרפיה > צמידי אליפות העולם בפוקר

| שנה | הטורניר | פרס |
| --- | --- | --- |
| 1997 | $1,500 Seven-Card Razz | $96,000 |
הערות שוליים

↑  פרסומים של לינדה ג'ונסון, באתר CardPlayer (באנגלית)
↑  דף מידע על לינדה ג'ונסון, באתר ארגון מנהלי טורנירי פוקר (באנגלית)
↑  על ארגון PokerGives.org, באתר PokerGives (באנגלית)
↑  Poker Hall of Fame Class of 2011: Linda Johnson, באתר אליפות העולם בפוקר, ‏17 בדצמבר 2011 (באנגלית)
| --- | --- |
בקרת זהויות :  VIAF: 106076381   WorldCat (עם VIAF): 106076381
לינדה דרנל

| --- | --- |
לינדה דרנל, 1940
לינדה דרנל, 1940
 לידה:  16 באוקטובר 1923 דאלאס, ארצות הברית
 פטירה:  10 באפריל 1965 (בגיל 41) שיקגו, אילינוי, ארצות הברית
 שם לידה:  Monetta Eloyse Darnell 
 סוגה מועדפת:  מערבון 
 מדינה:  ארצות הברית ארצות הברית
 תקופת הפעילות:  1939–1965 (כ־26 שנים)
 מקום לימודים:  Sunset High School 
 בן או בת זוג:  ג'ון פברל מרלי (1944–1952) 
 פרסים והוקרה:  כוכב בשדרת הכוכבים בהוליווד 
 http://lindadarnell.com
 פרופיל ב-IMDb
 
לינדה דרנל (באנגלית: Linda Darnell;‏ 16 באוקטובר 1923 – 10 באפריל 1965) הייתה שחקנית קולנוע אמריקאית.
ביוגרפיה

דרנל נולדה בדאלאס, אחת מחמשת ילדיו של פקיד דואר. כבר מגיל צעיר הופיעה בהצגות בבית ספר ובתיאטרון בדאלאס ונראתה מבוגרת מגילה. ב-1937 נתגלתה על ידי סוכן של פוקס המאה ה-20 ונשלחה למבחן בד בהוליווד אבל נדחתה בגלל גילה הצעיר.
הופעתה הראשונה בהוליווד הייתה בסרט "בית מלון לנשים" בשנת 1939 בגיל 14. דריל זאנוק החתים אותה על חוזה בפוקס המאה ה-20 והקריירה של החלה לנסוק. היא הופיעה ב-43 סרטים וכן בסדרות טלוויזיה.
שיא הקריירה שלה היה בשנות ה-40. היא הופיעה לצד שחקנים מפורסמים כמו טיירון פאואר והנרי פונדה, קירק דגלאס, קורנל ויילד, רקס הריסון ועוד.
ביוגרפיה > מותה

ב-10 באפריל 1965 שהתה דרנל בבית מזכירתה לשעבר. אש פרצה בדירה כנראה בגלל סיגריה בוערת. דרנל נלכדה בדירה והובהלה לבית חולים כשהיא סובלת מ-80% כוויות ומתה תוך זמן קצר, בהיותה בת 42.
פילמוגרפיה חלקית

בית מלון לנשים (1939)
אבק כוכבים (1940)
אות זורו (1940)
דם וחול (1941)
קלמנטיין יקירתי (1946)
אנה ומלך סיאם (1946)
לנצח אמבר (1947)
שלך בבגידה (1948)
מכתב לשלוש נשים (1949)
שעת אפס! (1957)
ליסה מקויי

| --- | --- |
אין תמונה חופשית
 לידה:  1967 (בת 57 בערך) מפרץ טמפה, ארצות הברית 
 מדינה:  ארצות הברית 
 מספר צאצאים:  2
 
ליסה מקווי (באנגלית: Lisa McVey Noland) היא שוטרת אמריקאית מטמפה, פלורידה. בשנת 1984, כשהייתה בת 17, נחטפה ונאנסה במשך 26 שעות על ידי הרוצח הסדרתי בובי ג'ו לונג. מקווי הייתה אחת מתוך שתי הקורבנות היחידים אשר הצליחו לברוח מלונג. המידע שסיפקה למשטרה הוביל ללכידתו.
ביוגרפיה

מקווי נולדה בפלורידה. בת לקתרין מקווי ואחותה של לורי. אמה קתרין, הייתה מכורה לסמים ואלכוהול. כתוצאה מכך עברה מקווי לבית סבתה בגיל 14, שם חוותה התעללות מינית ופיזית מצד בן זוגה של סבתה.
חטיפתה ובריחתה 1984

ב-3 בנובמבר 1984, שעות ספורות לפני החטיפה, מקווי כתבה את מכתב ההתאבדות שלה, שאותו רצתה ליישם לאחר חזרתה לביתה מהעבודה.
בליל ה-3 בנובמבר 1984, בשעה שמקווי נסעה באופניה לבית סבתה לאחר עבודתה בחנות הדונאטס, נחטפה מקווי. עיניה כוסו והוחזקו בעת שאקדח מוצמד לראשה. לונג דרש ממקווי לשמור על עיניים סגורות באיומי אקדח ואנס אותה במכוניתו. לאחר מכן קשר את עיניה וידיה ונסע איתה לביתו. בזמן הנסיעה, מקווי התאמצה לראות דרך חריץ בכיסוי העיניים את הדרך בה היא נוסעת בכדי לאסוף ראיות.
מקווי צייתה לפקודותיו של לונג. כשעלתה לדירתו ספרה את המדרגות וראתה את צבעם, בנוסף לכך ראתה שהוא היה שמאלי לפי היד שבה החזיק את האקדח, והבחינה בצבע עורו הבהיר.
במהלך השבי של מקווי, היא נשאלה איך קוראים לה ובת כמה היא. על שאלות אלו ענתה מקווי שהיא בת 21 וששמה הוא קרול (שם דודתה). בשביל לקבל יחס רך יותר מלונג, מקווי העמידה פנים שהיא מתחילה לחבב אותו והציעה לו להיות בת זוגו הסודית. לאחר מכן ביקשה מקווי לקחת אותה לשירותים, שם נעלה את הדלת והסירה לזמן קצר את כיסוי העיניים שלה. היא החלה להשאיר טביעות אצבע על משטחי האמבט והאסלה ושיננה פרטים נוספים בכדי לעזור למשטרה לזהות אותה במקרה של מותה. מקווי מספרת שברגעים הללו, כאשר הייתה בלי כיסוי העיניים היא הסתכלה על עצמה במראה ובאותו הרגע הבינה כי אינה מוותרת, הולכת להלחם על חייה עד הסוף. בלילה, מקווי ניסתה ללכת למטבח שם זכרה כי יש טלפון וניסתה לטלפן למשטרה. לונג התעורר ותפס אותה, מקווי תירצה בכך שהיא בת יחידה לאבא שלה שחולה ולא רצתה שידאג לה. היא ציינה בפני לונג שהוא מזכיר לה את אביה ושהיא מאמינה שהוא לא באמת רצה לפגוע בה, כך עוררה אהדה ואמפתיה מלונג.
לאחר שעות ארוכות בהם עונתה מקווי, לקח אותה לונג בכוונה להורגה. מקווי התחננה על חייה ולבסוף הוא שוכנע לשחררה. לונג הורה על מקווי להגיד למשטרה שהוא היה נמוך ובעל צבע כהה. הוא פקד עליה להישאר עם עיניים מכוסות למשך חמש דקות בזמן שהוא נמלט. כשהגיעה לביתה, היא הוכתה על ידי בן זוגה של סבתה, ונחקרה על ידם במשך חמש שעות ללא הצלחה לשכנע אותם שזה אכן קרה. לבסוף בוצעה שיחת טלפון למשטרה.
בשנת 2018 יצא לאקרנים הסרט ״תאמינו לי: חטיפתה של ליסה מקווי״ בתפקיד קייטי דאגלס כמקווי. בינואר 2021, שוחרר הסרט לנטפליקס ברחבי העולם והוסר באוגוסט 2022, מנטפליקס ארה״ב. הסרט זכה להצלחה רבה.
חקירת משטרת פלורידה ולכידת לונג

תחילה, כשמקווי מסרה את הסיפור לפרטי פרטים, משטרת פלורידה חשבה שלא ייתכן שהיא זכרה משהו במהלך אירוע חריג שכזה ולכן הניחה שהסיפור מומצא. לאחר מספר שעות בתחנת המשטרה, בהן התייחסו למקווי בזלזול רב, הגיע לדבר עמה סמל לארי פינקרטון.
פינקרטון התייחס ברצינות למקרה ולקח על עצמו את התיק, בעוד ששאר בלשי התחנה התעסקו בתיק גדול יותר, שבו חיפשו אחר רוצח סדרתי שרצח בפלורידה יותר מתשע נשים באותם החודשים. לימים התגלה כי הוא בעצם בובי ג'ו לונג, החוטף של ליסה מקווי.
במהלך חקירת המשטרה עצר פינקרטון את בן זוגה של סבתה בגין התעללות בקטינים.
באמצעות המידע אותו מסרה מקווי למשטרה, הצליחו לאתר את לונג לאחר שבועיים בלבד, ב-16 בנובמבר 1984. בזמן זה הסתבר שהספיק לונג לרצוח שתי נשים נוספות. לונג הודה בפשעיו נגד מקווי ובעוד שמונה סעיפים של רצח מדרגה ראשונה, שמונה סעיפי חטיפה ושבעה סעיפי התעללות מינית. בחקירתו, כאשר מפקד המשטרה שאל את לונג אם הוא יודע למה הוא נמצא בחקירה, אמר לונג ״בגלל ששחררתי אותה, לא הייתי צריך לשחרר אותה״. לונג קיבל שני גזרי דין מוות והוצא להורג ב-23 במאי 2019. בהוצאתו להורג נוכחה מקווי והניצולה הנוספת שהצליחה להתחמק מלונג, לינדה נוטל.
חיים אישיים

כיום עובדת מקווי כסגנית השריף, המתמחה בפשעי מין בפלורידה, אותה הלשכה בה תפסו את החוטף שלה. בנוסף, היא קצינת משאבים בבתי ספר ומשתמשת בסיפור שלה על מנת ללמד ילדים כיצד להתמודד במצב של סכנת חיים.
מקווי גרושה, ולה ילדה ונכדה.
ראו גם

בובי ג׳ו לונג
הערות שוליים

1 2  From victim to survivor to deputy: Lone survivor of a Tampa serial killer will witness execution, ABC Action News Tampa Bay (WFTS), ‏2019-05-02 (באנגלית)
1 2  Shari Rose, How Lisa McVey Survived an Abduction by Bobby Joe Long, Blurred Bylines | Freelance SEO | Long-Form Articles, ‏2023-01-31 (באנגלית אמריקאית)
↑  Melinda Beck, Lisa McVey Talks About Outsmarting a Serial Killer When She Was 17, A&E (באנגלית)
1 2  Lisa McVey now: Where she is since abduction and Believe Me film, web.archive.org, ‏2021-06-07
↑  Chege Karomo, What is Lisa McVey doing now? The sheriff's deputy uses her experience to sensitize children about abduction, TheNetline, ‏2022-01-31 (באנגלית אמריקאית)
↑  Believe Me on Netflix: Where is the real Lisa McVey now?, UK, ‏2021-06-03 (באנגלית בריטית)
מדד בורסת מוסקבה

גרף מדד בורסת מוסקבה, רוסיה.
מדד בורסת מוסקבה (Индекс МосБиржи, או מדד MOEX Russia), לשעבר מדד MICEX, הוא המדד העיקרי הנקוב ברוב שוקי המניות ברוסיה. המדד הוקם ב-22 בספטמבר 1997, והוא בעל אותו הרכב כמו מדד RTS (מערך המסחר הרוסי) הנקוב בדולר.
מספר מניות הרכיבים משתנה ותלוי בנזילות ובתדירות המסחר. המדד מועדף באופן מסורתי על ידי משקיעים מקומיים, בעוד שמשקיעים זרים מעדיפים את מדד RTS.
ראו גם

מדד RTS
הערות שוליים

↑  "Russian benchmark officially renamed the MOEX Russia Index". Moscow Exchange. נבדק ב-12 בדצמבר 2017. {{cite web}}:  (עזרה)
↑  "MOEX Russia Index". Bloomberg.com. נבדק ב-12 בדצמבר 2017. {{cite web}}:  (עזרה)
↑  "Russian benchmark MICEX Index renamed MOEX Russia Index, RTS Index remains unchanged". LeapRate. 28 בנובמבר 2017. נבדק ב-12 בדצמבר 2017. {{cite news}}:  (עזרה)
↑  "Moscow Exchange renames MICEX index". TASS (ברוסית). נבדק ב-12 בדצמבר 2017. {{cite news}}:  (עזרה)
↑  "Why Is One Russian Stock Index Up and the Other Down?" (באנגלית). The Moscow Times.
מדד אלטמן

מדד ההישרדות של אלטמן הוא מדד שפותח על ידי פרופ' אדוארד אלטמן מאוניברסיטת ניו יורק בשנת 1968, המודד על פי פרמטרים שונים את החוסן הכספי של חברות כלכליות במטרה לנבא בשיעור גבוה של הצלחה את ההסתברות לפשיטת רגל.
המדד מכונה בשפה המקצועית Z Score Model ונעשה בו שימוש נרחב בכלכלות רבות על מנת לנסות לחזות פשיטות רגל. הפרמטרים השונים נאספים לכדי נוסחה בה חברות בריאות וחזקות אמורות להראות ערכים של 3 ומעלה ואילו ערכים שבין 1.8 - 3, מלמדים על חברות בינוניות. חברות אשר משקפות ערך נוסחה שנמוך מ-1.8 לפי המדד, נמצאות בסיכון גבוה לפשיטת רגל.
הנוסחה: Z = 1.2X1 + 1.4X2 + 3.3X3 + 0.6X4 + X5
X1= הון חוזר/כלל הנכסים. יחס המודד את הנזילות הפיננסית של החברה, היכולת לפרוע את חובות החברה בטווח הזמן הקצר. הון חוזר מחושב כנכסים שוטפים פחות התחייבויות שוטפות. נכסים שוטפים הם נכסי החברה אשר יומרו למזומן בתקופה הקרובה. באופן דומה, התחייבויות שוטפות הן אותן התחייבויות אותן נצטרך לשלם בעתיד הקרוב.
X2= יתרת רווח שלא יועדה/כלל הנכסים. יחס המודד מינוף. מכיוון שיתרת רווח שלא יועדה הוא נתון המצטבר לאורך שנות פעילות החברה אנו מצפים כי לחברה ותיקה תהיה יתרת רווח שלא יועדה גדולה מלחברה צעירה, ולכן שהשרידות של חברה ותיקה תהיה גבוהה מזו של חברה צעירה.
X3= רווח לפני הוצאות ריבית ומס/כלל הנכסים. יחס המודד את רווחיות החברה. ה-EBIT מרמז על יכולת החברה לייצר הכנסות, ללא תלות בהוצאות מיסים וריבית.
X4= שווי שוק/שווי ההתחייבויות בספרים. יחס המודד את כושר הפרעון של החברה. שווי השוק מחושב כמספר המניות של החברה כפול מחיר למניה. במידה והיחס גדול מ-1, נוכל למכור את מניות החברה בבורסה ולשלם את כל ההתחייבויות, כפי שהן מופיעות בספרים.
X5= מכירות/כלל הנכסים. יחס המראה כיצד החברה מייצרת הכנסות ביחס לנכסים שלה.
ערכי ה-Z
כאשר מתקבל ערך Z הגדול מ-2.99 החברה נמצאת באזור ה"בטוח", אין סכנה לפשיטת רגל.
כאשר מתקבל ערך Z הקטן מ-2.99 וגדול מ-1.8 החברה נמצאת באזור "אפור", ואין לדעת האם תפשוט רגל או לא.
כאשר מתקבל ערך Z הקטן מ-1.8 החברה נמצאת באזור מצוקה, ויש חשש כי תפשוט רגל.
בשנת 1977 הרחיב אלטמן את המודל ופיתח מודל משופר הנקרא Zeta, אולם הפרמטרים של מודל זה לא פורסמו בציבור אלא בתשלום בלבד.
המודל המשופר הוא גרסה מורחבת של קודמו אך ההבדלים המהותיים הם שבקודם הוכללו חברות ששווי נכסיהן היה 20 מיליון דולר ואילו מודל ה-Zeta משלב חברות בשווי של 100 מיליון ומעלה. כמו כן במודל החדש ישנם 7 יחסים פיננסיים ולא 5 כמו בקודם.
בשנת 1997 פורסם ספר של Altman & Narayanan ובו סקירה מקיפה על כ-50 מחקרים בתחום חיזוי פשיטות הרגל והמסקנות העיקריות היו כי ישנם יחסים פיננסיים המסוגלים לתרום לחיזוי מצבה הפיננסי של החברה. המשתנים המשפיעים ביותר הם: שיעור רווח תפעולי ביחס למכירות וכן הון חוזר, יחס שוטף ויחס מהיר.
בעייתיות מסוימת אשר עולה מבדיקת הנתונים בשטח היא העובדה שיש לבדוק את המדד על פי סקטור הפעילות של אותן חברות בלבד.
שימושים

בשנת 2020 הופעל המודל כתנאי סף לאיתנות פיננסית של מציעים, במכרז ארוך טווח של רשות כבאות והצלה לישראל לאספקה, כביסה ותחזוקה לחליפות מגן מבניות ללוחם אש.
הערות שוליים

↑  מכרז 3/2020 לחליפות מגן מבניות ללוחם אש – אספקה, כביסה ותחזוקה, באתר Gov.il
לסלי אן ברנדט

| --- | --- |

 לידה:  2 בדצמבר 1981 (בת 42) קייפטאון, דרום אפריקה דרום אפריקה
 מדינה:  דרום אפריקה 
 תקופת הפעילות:  מ-2007 
 מקום לימודים:  Pinelands High School 
 בן זוג:  כריס פיין גילברט
 מספר צאצאים:  1
 www.lesley-annbrandt.com
 פרופיל ב-IMDb
 
לסלי אן ברנדט (באנגלית: Lesley-Ann Brandt; נולדה ב-2 בדצמבר 1981) היא שחקנית דרום אפריקאית המוכרת בעיקר מתפקידה בתור נאביה בסדרה "ספרטקוס" ברשת Starz ובשל הופעתה בתור מזיקין "מייז" סמית' בסדרת הטלוויזיה "לוציפר" של נטפליקס.
ביוגרפיה

ברנדט נולדה בקייפטאון דרום אפריקה והיא דוברת אפריקאנס שוטפת. הוקי שדה, יוגה ובייסבול הם מתחביביה הבולטים. בשנת 1999 היגרה ברנדט עם הוריה ואחיה לאוקלנד - ניו זילנד, ברנדט החלה כמוכרת קמעונאית עד שעברה לעבוד כיועצת גיוס טכנולוגיית מידע, במקביל החלה לעבוד בדוגמנות, היא הופיעה בפרומו פרסומי למשקה "Red Bull", וכן במספר פרסומות טלוויזיה בניו זילנד. בשנת 2008 החלה לימודי משחק והוכשרה בטכניקת מייזנר.